**LIITE**

**OIKAISUVAATIMUSOHJEET**

**Oikeus hakea oikaisua**

Jos kunta on tyytymätön edellä olevaan päätökseen, sillä on kunnan peruspalvelujen valtionosuudesta annetun lain 51 §:n nojalla oikeus kolmen kuukauden kuluessa päätöksestä tiedon saatuaan tehdä kirjallinen oikaisuvaatimus valtiovarainministeriölle.

**Oikaisuvaatimusviranomainen**

Valtiovarainministeriö

Kunta- ja aluehallinto-osasto

PL 28

00023 Valtioneuvosto

faksi (09) 160 331 23 (kirjaamo)

sähköpostiosoite: kirjaamo.vm@gov.fi

**Oikaisuvaatimusaika**

Oikaisuvaatimus on tehtävä kolmen kuukauden kuluessa päätöksen tiedoksisaannista. Vastaanottajan katsotaan saaneen asiasta tiedon seitsemäntenä päivänä kirjeen lähettämisestä.

**Oikaisuvaatimuksen muoto, sisältö sekä lähettäminen**

Oikaisuvaatimus on tehtävä kirjallisesti ja siitä on käytävä ilmi oikaisuvaatimuksen tekijän nimi ja osoite, hakijan vaatimukset ja vaatimuksen perusteet sekä mitä päätöstä oikaisuvaatimus koskee.

Oikaisuvaatimus on toimitettava valtiovarainministeriölle ennen oikaisuvaatimusajan päättymistä. Oikaisuvaatimus voidaan lähettää sähköpostitse tai faksilla.

Jos oikaisuvaatimusajan viimeinen päivä on pyhäpäivä, itsenäisyyspäivä, vappu, joulu- tai juhannusaattopäivä tai lauantai, oikaisuvaatimus voidaan jättää ensimmäisenä arkipäivänä edellä mainitun päivän jälkeen.